b"\n_START_ARTICLE_\nAntonio de Benavides y de la Cueva\n_START_SECTION_\nBiografia\n_START_PARAGRAPH_\nFill de Manuel de Benavides y Arag\xc3\xb3n i d'Ana Catalina de la Cueva, va n\xc3\xa9ixer a Madrid, batejat a la parr\xc3\xb2quia de San Pedro l'endem\xc3\xa0 del seu naixement._NEWLINE_El 28 de juliol de 1744, el rei Felip V li atorg\xc3\xa0 la comanadoria de Bola\xc3\xb1os de l'Orde de Calatrava. Durant molts anys va ser gentilhome de cambra a la cort, i durant aquest per\xc3\xadode va passar a It\xc3\xa0lia, on va tenir al seu c\xc3\xa0rrec diverses comissions. A Espanya, va ser cavaller\xc3\xads major de la infanta Maria Teresa, capit\xc3\xa0 de la companyia d'alabarders i tinent general dels ex\xc3\xa8rcits reials. El 1765 fou nomenat encarregat de conduir fins a G\xc3\xa8nova a la duquessa de Toscana. Despr\xc3\xa9s serv\xc3\xad al pr\xc3\xadncep d'Ast\xc3\xbaries, el rei Carles III agra\xc3\xaft va atorgar-li els collars de l'Orde del Tois\xc3\xb3 d'Or, de Sant Gener i la gran creu de Carles III._NEWLINE_Mor\xc3\xad el 1872. Fou enterrat a la parr\xc3\xb2quia de San Pedro."